स्वराज के लिए 1920 में छेड़े गए असहयोग आंदोलन के बाद राष्ट्रीय स्कूल खोले गए थे। इन स्कूलों से दलितों को दूर रखने की मांग ठुकराने पर गांधी के रूढ़िवादी शत्रुओं ने उन पर हिंसक भाषा में हमला बोला। इन लोगों ने प्रेस के माध्यम से, अख़बारों में, कानाफूसी के अभियान के मार्फ़त गांधी को चेताया कि अगर जब तक दलित इन स्कूलों से बाहर नहीं किये जाते, वो ब्रिटिश राज को समर्थन देंगे और इस तरह स्वराज आंदोलन की हत्या कर देंगे। उन्होंने आरोप लगाया कि गांधी ने दलितों के मामले में दिलचस्पी अपने ईसाई दोस्तों से उधार ली है; ख़ास तौर पर श्रद्धेय चार्ल्स एंड्रूज़ से।